Document ID: 32004R2250

32004R2250
L 381/25
JURNALUL OFÍCIAL AL UNIUNII EUROPENE
REGULAMENTUL (CE) NR. 2250/2004 AL COMISIEI
din 27 decembrie 2004
de modificare a Regulamentelor (CEE) nr. 429/90, (CE) nr. 2571/97, (CE) nr. 174/1999, (CE) nr. 2771/1999, (CE) nr. 2799/1999, (CE) nr. 214/2001, (CE) nr. 580/2004, (CE) nr. 581/2004 și (CE) nr. 582/2004, în ceea ce privește termenul de prezentare a ofertelor și de comunicare către Comisie
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolele 10, 15 și 31,
întrucât:
(1)
Următoarele regulamente definesc normele, din cadrul licitațiilor, privitoare la termenele de care dispun ofertanții pentru a prezenta ofertele autorităților competente și termenele de care dispun statele membre pentru a transmite aceste oferte Comisiei:
-
Regulamentul (CEE) nr. 429/90 al Comisiei din 20 februarie 1990 privind atribuirea prin achiziție publică a unui ajutor pentru untul concentrat destinat consumului direct în cadrul Comunității (2);
-
Regulamentul (CE) nr. 2571/97 al Comisiei din 15 decembrie 1997 vânzarea untului la preț redus și acordarea de ajutoare pentru smântâna, untul și untul concentrat utilizate la fabricarea de produse de patiserie, înghețată și alte produse alimentare (3);
-
Regulamentul (CE) nr. 2771/1999 al Comisiei din 16 decembrie 1999 de stabilire a normelor de aplicare a Regulamentului (CE) nr. 1255/1999 al Consiliului privind măsurile de intervenție pe piața untului și smântânii (4);
-
Regulamentul (CE) nr. 2799/1999 al Comisiei din 17 decembrie 1999 de stabilire a normelor de aplicare a Regulamentului (CE) nr. 1255/1999 privind acordarea de ajutoare pentru laptele degresat și laptele praf degresat pentru hrana animalelor și vânzarea acestui tip de lapte praf degresat (5);
-
Regulamentul (CE) nr. 214/2001 al Comisiei din 12 ianuarie 2001 de stabilire a normelor de aplicare a Regulamentului (CE) nr. 1255/1999 al Consiliului în ceea ce privește intervenția pe piața laptelui praf degresat (6);
-
Regulamentul (CE) nr. 580/2004 al Comisiei din 26 martie 2004 de stabilire a unei proceduri de licitație pentru restituirile la export pentru anumite produse lactate (7);
-
Regulamentul (CE) nr. 581/2004 al Comisiei din 26 martie 2004 de deschidere a unei invitații permanente la licitație pentru restituirile la export care privesc anumite tipuri de unt (8) și
-
Regulamentul (CE) nr. 582/2004 al Comisiei din 26 martie 2004 de deschidere a unei invitații permanente la licitație pentru restituirile la export cu privire la laptele praf degresat (9).
(2)
Pentru a asigura buna funcționare a sistemelor de licitație, în special acordându-se autorităților competente și serviciilor Comisiei timp suficient pentru a analiza datele privind fiecare ofertă, este necesar să se devanseze termenele de depunere a ofertelor de către -operatorii economici și termenele de transmitere Comisiei a datelor de către autoritățile competente.
(3)
Pentru a reduce riscul de speculații determinat de devansarea datei de prezentare a ofertelor cu privire la procedura de licitare prevăzută de Regulamentul (CE) nr. 581/2004 și Regulamentul (CE) nr. 582/2004, trebuie să nu fie posibil să se recurgă la mecanismul de stabilire anticipată a restituirilor la export, prevăzut de Regulamentul (CE) nr. 174/1999 al Comisiei din 26 ianuarie 1999 de stabilire a normelor de aplicare a Regulamentului (CEE) nr. 804/68 al Consiliului în ceea ce privește licențele de export și restituirile la export în cazul laptelui și produselor lactate (10), după încheierea termenului de depunere a ofertelor.
(4)
Prin urmare, este necesar ca Regulamentele (CEE) nr. 429/90, (CE) nr. 2571/97, (CE) 174/1999, (CE) nr. 2771/1999, (CE) nr. 2799/1999, (CE) nr. 214/2001, (CE) nr. 580/2004, (CE) nr. 581/2004 și (CE) nr. 582/2004 să se modifice în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
Articolul 3 din Regulamentul (CE) nr. 429/90 se modifică după cum urmează:
1.
Alineatul (2) se înlocuiește cu următorul text:
„(2) Termenul pentru prezentarea ofertelor pentru fiecare dintre licitațiile individuale expiră în fiecare a doua și a patra zi de marți a fiecărei luni, la ora 11 (ora Bruxelles-ului), cu excepția celei de-a doua zile de marți a lunii august și a celei de-a patra zile de marți a lunii decembrie. În cazul în care respectiva zi de marți coincide cu o zi nelucrătoare, termenul expiră în ziua lucrătoare precedentă, la ora 11 (ora Bruxelles-ului).”
2.
Se adaugă următorul alineat (4):
„(4) Comisiei îi sunt comunicate de către statele membre cantitățile și prețurile oferite de ofertanți în ziua expirării termenului prevăzut la articolul 3 alineatul (2).
În cazul în care nu s-a depus nici o ofertă, statele membre informează Comisia cu privire la aceasta în același termen.”
Articolul 2
Articolul 14 din Regulamentul (CE) nr. 2571/97 se modifică după cum urmează:
1.
Alineatul (2) se înlocuiește cu următorul text:
„(2) Termenul pentru prezentarea ofertelor pentru fiecare dintre licitațiile individuale expiră în fiecare a doua și a patra zi de marți a fiecărei luni, la ora 11 (ora Bruxelles-ului), cu excepția celei de-a doua zile de marți a lunii august și a celei de-a patra zile de marți a lunii decembrie. În cazul în care respectiva zi de zi de marți coincide cu o zi nelucrătoare, termenul expiră în ziua lucrătoare precedentă, la ora 11 (ora Bruxelles-ului).”
2.
Se adaugă următorul alineat (3):
„(3) Comisiei îi sunt comunicate de către statele membre cantitățile și prețurile oferite de ofertanți în ziua expirării termenului prevăzut la articolul 14 alineatul (2).
În cazul în care nu s-a depus nici o ofertă, statele membre informează Comisia cu privire la aceasta în același termen, în cazul în care untul este disponibil pentru vânzare în statul membru în cauză.”
Articolul 3
La articolul 1 din Regulamentul (CE) nr. 174/1999, alineatul (3) se înlocuiește cu următorul text:
„(3) Cererile de licență pentru toate produsele menționate la articolul 1 alineatul (1) din Regulamentul (CE) nr. 1255/1999 al Consiliului (11), a căror dată de depunere, în sensul articolului 17 din Regulamentul (CE) nr. 1291/2000 al Comisiei (12), ar fi fost miercurea sau joia de după sfârșitul fiecărei perioade de licitație prevăzute la articolul 2 alineatul (2) din Regulamentul (CE) nr. 581/2004 al Comisiei (13) și la articolul 2 alineatul (2) din Regulamentul (CE) nr. 582/2004 al Comisiei (14), se consideră depuse în prima zi lucrătoare de după respectiva zi de joi.
Articolul 4
Regulamentul (CE) nr. 2771/1999 se modifică după cum urmează:
1.
La articolul 16, alineatul (3) se înlocuiește cu următorul text:
„(3) Termenul pentru prezentarea ofertelor pentru fiecare dintre licitațiile individuale expiră în fiecare a doua și a patra zi de marți a fiecărei luni, la ora 11 (ora Bruxelles-ului), cu excepția celei de-a doua zile de marți a lunii august. În cazul în care respectiva zi de marți coincide cu o zi nelucrătoare, termenul expiră în ziua lucrătoare precedentă, la ora 11 (ora Bruxelles-ului).”
2.
În articolul 17c, alineatul (1) se înlocuiește cu următorul text:
„(1) Comisiei îi sunt comunicate de către statele membre cantitățile și prețurile oferite de ofertanți în ziua expirării termenului prevăzut la articolul 16 alineatul (3).
În cazul în care nu s-a depus nici o ofertă, statele membre informează Comisia cu privire la aceasta, în același termen.”
3.
La articolul 22, alineatul (2) se înlocuiește cu următorul text:
„(2) Termenul pentru prezentarea ofertelor pentru fiecare dintre licitațiile individuale expiră în fiecare a doua și a patra zi de marți a fiecărei luni, la ora 11 (ora Bruxelles-ului), cu excepția celei de-a doua zile de marți a lunii august și a celei de-a patra zile de marți a lunii decembrie. În cazul în care respectiva zi de marți coincide cu o zi nelucrătoare, termenul expiră în ziua lucrătoare precedentă, la ora 11 (ora Bruxelles-ului).”
4.
La articolul 24b, alineatul (1) se înlocuiește cu următorul text:
„(1) Comisiei îi sunt comunicate de către statele membre, la data expirării termenului prevăzut în articolul 22 alineatul (2), cantitățile și prețurile oferite de ofertanți, precum și cantitatea de unt pus în vânzare.
În cazul în care nu s-a depus nici o ofertă, statele membre informează Comisia cu privire la aceasta, în același termen, în cazul în care untul este disponibil pentru vânzare în statul membru respectiv.”
Articolul 5
Regulamentul (CE) nr. 2799/1999 se modifică după cum urmează:
1.
La articolul 27, alineatul (2) se înlocuiește cu următorul text:
„(2) Termenul pentru prezentarea ofertelor pentru fiecare dintre licitațiile individuale expiră în fiecare a doua și a patra zi de marți a fiecărei luni, la ora 11 (ora Bruxelles-ului), cu excepția celei de-a doua zile de marți a lunii august și a celei de-a patra zile de marți a lunii decembrie. În cazul în care respectiva zi de zi de marți coincide cu o zi nelucrătoare, termenul expiră în ziua lucrătoare precedentă, la ora 11 (ora Bruxelles-ului).”
2.
La articolul 30 alineatul (1), se adaugă următorul paragraf:
„În cazul în care nu s-a depus nici o ofertă, statele membre informează Comisia cu privire la aceasta, în același termen, în cazul în care laptele praf degresat este disponibil pentru vânzare în statul membru respectiv.”
Articolul 6
Regulamentul (CE) nr. 214/2001 se modifică după cum urmează:
1.
La articolul 14, alineatul (2) se înlocuiește cu următorul text:
„(2) Termenul pentru prezentarea ofertelor pentru fiecare dintre licitațiile individuale expiră în fiecare a doua și a patra zi de marți a fiecărei luni, la ora 11 (ora Bruxelles-ului), cu excepția celei de-a doua zile de marți a lunii august. În cazul în care respectiva zi de marți coincide cu o zi nelucrătoare, termenul expiră în ziua lucrătoare precedentă, la ora 11 (ora Bruxelles-ului).”
2.
La articolul 17, alineatul (1) se înlocuiește cu următorul text:
„(1) Comisiei îi sunt comunicate de către statele membre cantitățile și prețurile oferite de ofertanți la data expirării termenului prevăzut la articolul 14 alineatul (2).
În cazul în care nu s-a depus nici o ofertă, statele membre informează Comisia cu privire la aceasta, în același termen.”
3.
La articolul 22, alineatul (2) se înlocuiește cu următorul text:
„(2) Termenul pentru prezentarea ofertelor pentru fiecare dintre licitațiile individuale expiră în fiecare a doua și a patra zi de marți a fiecărei luni la ora 11 (ora Bruxelles-ului), cu excepția celei de-a doua zile de marți a lunii august și a celei de-a patra zile de marți a lunii decembrie. În cazul în care respectiva zi de marți coincide cu o zi nelucrătoare, termenul expiră în ziua lucrătoare precedentă la ora 11 (ora Bruxelles-ului).”
4.
La articolul 24b alineatul (1), cel de-al treilea paragraf se înlocuiește cu următorul text:
„În cazul în care nu s-a depus nici o ofertă, statele membre informează Comisia cu privire la aceasta, în același termen, în cazul în care laptele praf degresat este disponibil pentru vânzare în statul membru respectiv.”
Articolul 7
La articolul 4 alineatul (2) din Regulamentul (CE) nr. 580/2004, textul din primul paragraf se înlocuiește cu următorul text:
„Toate ofertele valabile sunt comunicate Comisiei de către statele membre, în modul indicat în anexă și fără a se menționa numele ofertanților, în termen de trei ore după expirarea unei perioade de prezentare a ofertelor.”
Articolul 8
La articolul 2 din Regulamentul (CE) nr. 581/2004, alineatul (2) se înlocuiește cu următorul text:
„(2) Fiecare perioadă de prezentare a ofertelor începe la ora 13 (ora Bruxelles-ului) în prima și în a treia zi de marți a lunii, cu excepția primei zile de marți a lunii august și celei de-a treia zile de marți din decembrie. În cazul în care această dată coincide cu o zi nelucrătoare, perioada începe la ora 13 (ora Bruxelles-ului), în următoarea zi lucrătoare.
Fiecare perioadă de prezentare a ofertelor se termină la ora 13 (ora Bruxelles-ului), în cea de-a doua și cea de-a patra zi de marți a lunii, cu excepția celei de-a doua zile de marți a lunii august și a celei de-a patra zile de marți a lunii decembrie. În cazul în care această dată coincide cu o zi nelucrătoare, perioada se termină la ora 13 (ora Bruxelles-ului), în ziua lucrătoare precedentă.”
Articolul 9
La articolul 2 din Regulamentul (CE) nr. 582/2004, alineatul (2) se înlocuiește cu următorul text:
„(2) Fiecare perioadă de prezentare a ofertelor începe la ora 13 (ora Bruxelles-ului), în prima și în a treia zi de marți a lunii, cu excepția primei zile de marți a lunii august și celei de-a treia zile de marți din decembrie. În cazul în care această dată coincide cu o zi nelucrătoare, perioada începe la ora 13 (ora Bruxelles-ului), în următoarea zi lucrătoare.
Fiecare perioadă de prezentare a ofertelor se termină la ora 13 (ora Bruxelles-ului), în cea de-a doua și cea de-a patra zi de marți a lunii, cu excepția celei de-a doua zile de marți a lunii august și a celei de-a patra zile de marți a lunii decembrie. În cazul în care această dată coincide cu o zi nelucrătoare, perioada se termină la ora 13 (ora Bruxelles-ului), în ziua lucrătoare precedentă.”
Articolul 10
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 ianuarie 2005.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 decembrie 2004.

Labels: 12
3
17